open-index/open-wikipedia-markdown huggingface dataset:
346 a.C.n.

## Eventa 
* M. Valerius M.f. Corvus II et Gaius Poetelius C.f. Libo Visolus II consules Romani sunt.
* Mense Aprili Athenienses cum pacis condicionibus a Philippo propositis consentiunt (pax Philocratis dicta quae statum quo ante secundum principium *uti possidetis* confirmabat et Macedonibus utilior erat quam Atheniensibus), societate etiam addita. Aestate eiusdem anni denique a Philippo rata est qui interim Thermopylas quae aditum in Graeciam dabant Phocidesque urbes cepit et Kersobleptis, Atheniensium socii et Thracum regis, regno potitus est. Ita et Phocidum sedem in Amphictyonum concilio occupavit. Athenienses econtra  falsis renuntiatis sibi persuasum habebant Philippum Phocides contra Thebanos defensurum esse. Quocirca Aeschines et Demosthenes qui inter legatos pacis fuerunt postea de hac legatione apud iudices contenderunt.
* Oratio *Ad Philippum* rhetoris Isocratis
* Oratio *de Pace* Demosthenis

## Nati 
## Mortui
347 a.C.n.

## Eventa 
* Gaius Plautius Venox (aut Venno) Hypsaeus et Titus Manlius L.f. Imperiosus Torquatus consules Romani fuerunt.

## Nati 
## Mortui 
Archytas, philosophus, mathematicus, astronomus, et peritus politicorum rerumque militarium, natus est anno 428 a.C.n.
349 a.C.n.

## Eventa 
*Philippus Macedonum rex Olynthios aggreditur qui legatos Athenas mittunt auxilium petitum. Tunc Demosthenes orationes Olynthiacas dictas apud populum habet, cives incitans ad occasionem Philippi cohibendi occupandam.

## Nati 
## Mortui 
*ignoto die - Appius Claudius P.f. Crassus Inregillensis, vir publicus Romanus.
348 a.C.n.

## Eventa 
* Marcus Popillius M.f. Laenas IV et M. Valerius M.f. Corvus consules Romani fuerunt.
* Imperium Romanum cum Karthagine de foedere commercii convenit.
* Proditione facta Philippus Macedonum rex Olyntho potitur. Incolae -inter quos Ahenienses cives numerabantur- ad servitium redacti sunt. Frustra Demoshenes populum adlocutionibus suis hortatus erat ut auxilia mitterent.

## Nati 
## Mortui 
*Plato, Philosophus Graecus; natus est anno 428 a.C.n.
Gulielmus Iosephus Levada

** Gulielmus Iosephus Levada** (natus Liti Longi in California die 15 Iunii 1936; mortuus die 26 Septembris 2019) fuit cardinalis Ecclesiae Catholicae et praefectus emeritus Congregationis pro Doctrina Fidei. Papa Benedictus XVI mese Iulii 2009 Guilielmum Cardinalem Levada etiam commissionis 'Ecclesia Dei' novum praesidem nominaverat, *ad quem dialogus cum Fraternitate Sacerdotali Pii X instituendus spectaret*. Levada conclavi mense Martio 2013 adfuit, quod Georgium Marium Bergoglio papam creavit. 

## Nexus externi 
* 
* Biographia officialis Sanctae Sedis  
* De novo praeside commissionis 'Ecclesia Dei' nominato 

## Nota 
Categoria:Nati 1936
Categoria:Mortui 2019
Categoria:Incolae Civitatum Foederatarum
Categoria:Cardinales
Categoria:Incolae Californiae
Salernum

thumb|Despectus e colle in Salernum
**Salernum**  (alia nomina: *Salerna civitas* appellantur.

## Insigne 

Fasciculus:Corona di città.svg|*Urbs Italiae*

### Sententia 
Sententia est: *Hippocratica Civitas*

## Geographia 
* Sinus Paestanus seu Sinus Salernitanus

## Historia 
Aevo Medio, accurate iam a saeculo IX Salernum urbs illustris fuit propter medicinae scholam.

## Clari cives 
### Nati 
* 1909 - Alphonsus Gatto, scriptor et poeta (mortuus 1976)

### Mortui 
* Gregorius VII

## Aedificia egregia 
* Basilica cathedralis metropolitana primartialis S. Mariae Angelorum, S. Matthaei et S. Gregorii Magni.

## Ecclesia Catholica Romana 
Salernum, cum Campanis et Acerno, Sedes Episcopalis Metropolitana Ecclesiae Catholicae Romanae, cum titulo *Primartiales*, est. Nomen sedis episcopalis Archidioecesis Salernitana-Campaniensis-Acernensis est.

## Scholae 
* Schola Medica Salernitana

## Fractiones, vici et loci in municipio 
### Regiones et vici urbani 
* Media urbs (Salernum) *Centro* = (*Centro Storico, Carmine, Carmine Alto, Canalone*);
* Irnum *Irno* = (*Fratte, Rione Petrosino,Calcedonia, Torrione, Torrione Alto, Sala Abbagnano, Brignano Inferiore, Brignano Superiore, Matierno, Pastorano, Cappelle*);
* Regiones Collinareae (Salernum) *Rioni Collinari* = (*Croce, Ogliara, Rufoli, Sordina, Giovi,Casa Manzo,Casa Roma,S.Angelo di Ogliara*);
* Oriens (Salernum) *Oriente* = (''Pastena, Santa Margherita, Quartiere Italia, Quartiere Europa, Mercatello, Mariconda, Sant'Eustachio, Parco Arbostella, San Leonardo, Fuorni, Ostaglio*).

## Municipia finitima 
* Baronissi, 
* Castillio, 
* Cava, 
* Fanum Sancti Cypriani, 
* Gifonum Vallis Plana,
* Pelletianum, 
* Pons Canianus Faianum, 
* Terra Sancti Magni Pedemontis,
* Veteri.

* Campaniam (*regionem*),
* Provinciam Salernitanam,
* Urbes Italiae.

## Nexus externi 
*Salerno Web: il sito sulla città di Salerno e Provincia di Walter Mastrocinque''

## Pinacotheca 

Imago:Salerno pos SA.gif|Collocatio finium Municipii Salerinati in Provincia Salernitana.
Imago:ScuolaMedicaMiniatura.jpg|Schola Medica Salernitana in opere minio picta e Canone Avicennae
Imago:Cattedrale di Salerno (9696860040).jpg|Ecclesia cathedralis.

## Notae
Nova Ulma

**Nova Ulma** urbs est 
#Nova Ulma (Bavaria) in Bavaria vulgo *Neu-Ulm*
#Nova Ulma (Minnesota) in Minnesota vulgo *New Ulm*
Franciscus Rodé

**Franciscus Rodé** (natus Rodicae in Slovenia die 23 Septembris 1934) est cardinalis Ecclesiae Catholicae et praefectus emeritus Congregationis pro Institutis Vitae Consecratae et Societatibus Vitae Apostolicae. Rodé conclavi mense Martio 2013 adfuit, quod Georgium Marium Bergoglio papam creavit. 

## Vita 
Franciscus Rodé fuerat ab anno 1997 usque ad diem 11 Februarii 2004 archiepiscopus Archidioecesis Labacensis (Aemona) in Slovenia.

## Nexus externi 
* 
* Biographia officialis Sanctae Sedis  

Categoria:Nati 1934
Categoria:Homines vivi
Categoria:Cardinales
Categoria:Incolae Sloveniae
401 a.C.n.

## Eventa 
* Cyrus Minor, Lacedaemoniorum auxilio fretus, e satrapia sua adversus fratrem maiorem Artaxerxen, regem Persarum, magnum exercitum ducit. Proelio apud Cunaxam in Babylonia occisus est. Tunc "decem milia", milites Graeci a Cyro mercede conducti, invicti longum iter per fines hostium usque ad litus Ponti Euxini pergere incipiunt.
* *Oedipus Coloneus* Sophoclis poetae Magnis Dionysiis docetur.

## Nati 
## Mortui 
* Cyrus Minor
403 a.C.n.

## Eventa 
* Athenis : Thrasybulus cum manu armatorum popularium Piraeum occupat, unde bellum adversus optimates gerit. Dux Lacedaemoniorum Lysander auxilio accitus eos in potestatem suam redigere cupit, at rex Pausanias,  invidia Lysandri fortasse motus atque ephoris subnixus, partes "Piraeorum" et "Urbanorum" ad reconciliationem in unam civitatem impellit. Ita democratia Atheniensis restituta est.

## Nati 
## Mortui 
* Critias, unus e triginta tyrannis, proelio adversus "Piraeos" occisus.
404 a.C.n.

## Eventa 
*Postquam terra marique ab hostibus obsidebantur Athenienses condiciones pacis Lacedaemoniorum per Theramenem legatum acceperunt : regimen "triginta tyrannorum" dictum institutum est. Illis triginta optimatibus oligarchiae Spartanae faventibus, cum reipublicae praepositi essent,  ad libidinem omnia quae vellent facere licuit. Qua pace bellum Peloponnesiacum finitum est.
*In Persia Artaxerxes II patri mortuo succedit.

## Nati 
## Mortui 
*Alcibiades Atheniensis in Thracia exsul mortuus est.
*Darius II rex Persarum
*Theramenes, unus e triginta tyrannis, morte damnatus a Critia.
Paulus (discretiva)

**Paulus:**

* Paulus (nomen)

* Paulus Tarsensis: Sanctus Paulus apostolus Christi.

*Sanctus Paulus (provincia), provincia Brasiliae.

*Sanctus Paulus, commune Franciae

* *Fanum Sancti Pauli (discretiva)*.
Alexander Borodin

[thumb|Alexander Borodin, ab [Elias Repin|Elia Repin pictus]]
**Alexander Porphirii Borodin** (Russice Александр Порфирьевич Бородин, tr. *Aleksandr Porfir’evič Borodin*; Petropoli natus die 31 Octobris 1833, ibidem mortuus die 15 Februarii 1887) fuit compositor et chemicus Russicus.

Borodin erat spurius Lucae Gedianov ducis Georgiani filius, sed in indicem illatus est sicut filius servi ducis qui Porphirius Borodin appellabatur. Alexander Borodin anno 1856 studium in Academia medica-chirurgica perfecit, anno 1858 factus est doctor medicinae. Se ad scientiam, educationem, et politicam adhibuit. Scripsit plus quadraginta opera, problematis chemiae dedicata. Etiam peritus studii aldehydi et ab anno 1859 ad annum 1862 Heidelbergae tempore Pisana studium fecit. Professor anno 1877 factus est. Ab anno 1874, laboratorium chemicum academiae medicae-chirurgicae administrabat. Erat unus organizatorum et professorum (annis 1872–1887) cursorum medicorum femineorum in instituto eruditionis pro mulieribus.

Borodin etiam erat compositor, cuius magnum opus est drama melicum *Inguarus dux* (Russice «Князь Игорь», *Knjaz’ Igor’*) ex poesi epico *Слово о плъку Игорєвѣ*, duae symphoniae et duo quadricinia fidium. Ab anno 1862 interfuit in omnibus negotiis circuli compositorum Russicorum nomine *Acervulus Fortis* (Russice «Могучая кучка», *Mogučaja kučka*), a Mile Balakirev ordinati. Borodin quamvis non multa artificia musica creaverat, labor eius ad musicam Russicam amplificandam magni valoris fuit.

## Notae
## Fontes 
* Pagina de Alexandro Borodin *Encyclopaediae Sovieticae Magnae* editionis tertiae 
* *Alexander Borodin – compositor Russicus* 

*6780 Borodin
## Nexus externi 
*"Moscua sub nive", videographema anni 1908 cum musica Alexandri Borodin in *YouTube*.

Categoria:Chemici Russiae
Categoria:Compositores Russiae
Categoria:Incolae Imperii Russici
Categoria:Incolae Petropolis
Categoria:Medici Russiae
Categoria:Musici Russiae
405 a.C.n.

## Eventa 
*Lysander classem Atheniensem in Hellesponto apud Aegos Flumen inopinatus adveniens  delet. Hoc die periit  imperium maritimum Athenarum et Lacedaemonii e bello Peloponnesiaco victores evaserunt.
* Dionysius Maior *strategus autocrator* creatur et tyrannidem Syracusis instituit.
* Athenis trilogia tragica Euripidis *Iphigenia Aulidensis*/Alcmaeon/*Bacchae* palmam posthumam rettulit. Anno ineunte Lenaeis *Ranae* Aristophanis comoediae palmam reportarunt.

## Nati 
## Mortui
499 a.C.n.

## Eventa 
* Instigantibus Milesiis tyrannis Aristagora et Histiaeo Iones a rege Persarum Dario secesserunt. Illa seditio anno 494 a.C.n. Mileto capta oppressa est.

## Nati 
*Anaxagoras, philosophus Graecus, mortuus est anno 428 a.C.n.

## Mortui 
*Titus Aebutius T.f. Helva, consul Romanus.
496 a.C.n.

## Eventa 
*Pugna Regillensi dictator Aulus Postumius (primus dictator in historia Romana) Latinos vicit qui societatem cum Tarquinio coniunxerant. Acriter pugnatum est et Dioscurum auxilium victoriam Romanis dedisse narratur.

## Nati 
## Mortui
494 a.C.n.

## Eventa 
* Romae prima Secessio plebis facta est.
*Miletus diu mari terraque obsessa a Persis capta et deleta. Ita seditio Ionica oppressa est.

## Nati 
## Mortui
490 a.C.n.

## Eventa 
* Leonidas I rex Lacedaemoniorum factus est.thumb|Proelium apud Marathon factum
*Darius Datim et Artaphrenem trans Mare Aegeum misit qui de Eretriis et Atheniensibus poenas sumerent. Illi Naxum et alias insulas ceperunt, Euboeam vastaverunt atque Eretrienses in servitutem redactos in Asiam deportarunt.
*12 Septembris - Darius I rex Persarum cum exercitu suo proelio ad Marathon facto a Plateaensibus et  Atheniensibus Miltiade duce victus est.

## Nati 
*Protagoras, philosophus sophista Graecus; mortuus est anno 411.

## Mortui 
*Cleomenes I, rex Lacedaemoniorum.
492 a.C.n.

## Eventa 
* Mardonius per Thraciam et Macedoniam in Graecos a Dario mittitur qui de Atheniensibus et Eretriis poenas sumere volebat ob Sardis incensas. Classe circum montem Athoem tempestate deleta et Thracibus exercitui progredienti obstantibus nihil aliud  effecit Mardonius quam Thraciam pacare.

## Nati 
## Mortui
491 a.C.n.

## Eventa 
* Leutychidas rex Lacedaemoniorum factus est in Demarati locum quem accusabant specie quidem quod non filius patris sui esset nec heres legitimus regni. Revera amotus est quia Persis favebat.
* Darius legatos per civitates Graecas Graecas mittit "terram et aquam" petitum. Nonnullae civitates Persis obsequebantur ut Aeginetae, Lacedaemonii vero et Athenienses legatos praecipites deiecerunt.

## Nati 
## Mortui
480 a.C.n.

## Eventa 
### De Loco 
#### Graecia 
*Maio - Persarum rex Xerxes a Sardibus in Thraciam et Macedoniam iter fecit.
*Augusto - Proelium ad Thermopylas. Proelium ad Artemisium. Post mortem Leonidae Pleistarchus rex Lacedaemoniorum factus est.
*Phocis et litora Euboica ab Pericis populata sunt. Thebae et maxima pars Boeotiae Xerxi consociatae sunt. Occupata est Attica.
*21 Septembris - Persae Athenas diripuerunt, ex Attica cives ad Salamina et ad Troezena fugiebant.
*23 Septembris - Proelium ad Salaminem.

#### Respublica Romana 
*Romani Veientes pugnant.

#### Sicilia 
*Carthaginienses in Bello Primo Siciliano ab Gelone apud Himeram victi sunt.

### De Topica 
#### Ars 
*Fere Aetas Archaica de sculptura finita est in Graeca. Incipit Aetas Classica.

## Nati 
*Euripides, Atticus dramaticus (mortuus est anno 406 a.C.n.)
*Antiphon, Atticus orator (mortuus est anno 411 a.C.n.)
*Philolaus, Graecus mathematicus et philosophus (mortuus est c. 405 a.C.n.)

## Mortui 
*Leonidas I, Rex Agiades Lacedaemonius (mortuus apud Thermopylas).
*Xenophanes, Graecus philosophus
*Hamilcar, imperator Punicus (sibi mortem conscivit post proelum ad Himeram).
479 a.C.n.

## Eventa 
* Exercitus Graecus Persas apud Plataeas peditum pugna vicit. Simul classis Atheniensis apud Mycalem feliciter pugnavit.

## Nati 
## Mortui 
* Mardonius Persarum dux pugna Plataeensi necatus.
478 a.C.n.

## Eventa 
* Classis Graeca Pausania duce maximam partem Cypri et Byzantium oppidum expugnavit.

## Nati 
## Mortui 
*Gelon Syracusanorum tyrannus
467 a.C.n.

## Eventa 
*Tetralogia Thebana Aeschylus Dionysiis tragicorum poetarum palmam reportavit. E quibus una tantum tragoedia superest atque legi potestː *Septem contra Thebas*.

## Nati 
## Mortui
469 a.C.n.

## Eventa 
* T. Numicius Priscus et A. Verginius (Tricostus) Caeliomontanus consules creati sunt.
* Archidamus II rex Lacedaemoniorum factus est.

## Nati 
## Mortui 
* Leutychidas rex Lacedaemoniorum
464 a.C.n.

## Eventa 
*Ad hunc annum vulgo refertur terrae motus qui Spartam delevit et numerum eius civium multum imminuit. Nam ruente gymnasio plurimi ephebi periere. Hanc occasionem arripientes Messenii et hilotae secessionem in montem Ithomen fecerunt ubi obsidionem decem annorum toleraverunt. Quod initium tertii belli inter Messenios et Lacedaemonios fuisse  dicitur.

## Nati 
## Mortui
463 a.C.n.

## Eventa 
*Romae pestilentia multos homines necavit.

## Nati 
## Mortui 
*Servius Sulpicius P.f. Camerinus Cornutus, consul anni 500 a.C.n..
*Titus Verginius Opet.f. Tricostus Rutilus, consul anni 479 a.C.n.
462 a.C.n.

## Eventa 
* Athenis Ephialtes Areopagi potentiam minuit dum ei legum custodiam adimit. Post eius legem quingentorum consilium in republica praevaluit, Areopagus iudiciaria munera tantum retinuit. Quae mutatio ad democratiam roborandam spectabat.

## Nati 
## Mortui
458 a.C.n.

## Eventa 
* Pleistoanax rex Lacedaemoniorum factus est.
**Orestea* trilogia poetae Aeschyli palmam tragoediarum Dionysiis reportavit.

## Nati 
## Mortui 
* Pleistarchus rex Lacedaemoniorum
447 a.C.n.

## Eventa 
* Strategus Atheniensis Tolmides a Boeotiis exsulibus optimatium partium Coroneae victus est. Et Tolmides et pater Alcibiadis Clinias hoc proelio perierunt. Tum ut captivi sibi redderentur Athenienses pacto facto e tota Boeotia recesserunt.

## Nati 
## Mortui
457 a.C.n.

## Eventa 
* M. (aut C.) Horatius M.f. Pulvillus II et Q. Minucius P.f. Esquilinus (Augurinus)  consules creati sunt

## Nati 
## Mortui
443 a.C.n.

## Eventa 
Romae duo censores patricii instituti sunt ad mores observandos et ad censum civium habendum et suovetaurilio lustrum faciendum. .

## Nati 
## Mortui
440 a.C.n.

## Eventa 
* Bellum inter Samios et Milesios ortum est. Samii ut qui participes Delii Foederis erant, auxilium a sociis Atheniensibus exspectabant. Pericles econtra Milesiis favit - sunt qui dixerint a Milesia Aspasia persuasus sed fortasse Samios magna classe validos rivales Atheniensium ad thalassocratiam esse iudicabat. Samios ob id ipsum secedentes adortus oligarchiam evertit et democratiam instituit, obsides exegit. Mox tamen a satrapa Pissuthne adiuti Samii exsules liberatis obsidibus in patriam redeunt ubi rerum rursus potiuntur. Tum Athenienses ducentas naves mittunt et Pericles Samum obsidere incipit.

## Nati 
## Mortui
438 a.C.n.

## Eventa 
*Parthenon templum Panathenaicis dedicatur. *Alcestis* Euripidea Dionysiis docetur. Eo anno tetralogia Sophoclis praemium rettulit. Glaucinus archon eponymus erat.

## Nati 
## Mortui
435 a.C.n.

## Eventa 
*Corcyraei Corinthios et eorum socios navali proelio ad promunturium Leucimmen vincunt. Thucydides hoc bellum velut prooemium ad bellum Peloponnesiacum narrat.

## Nati 
## Mortui
430 a.C.n.

## Eventa 
*Bellum Peloponnesiacumː Pericle Athenienses intra moenia retinente rex Archidamus iterum rus Atticum vastat dum Athenienses una cum navibus Chiis et Lesbiis incursiones navales ut priore anno in Peloponnesi litora faciunt et hostium agros similiter vastant. At Athenis pestis (typhus ?) saevit multos mortales abripiens ob ingentem multitudinem hominum intra moenia stipatam.

## Nati 
## Mortui
431 a.C.n.

## Eventa 
*Incipit Bellum Peloponnesiacumː Thebani Plataeenses adoriuntur et rex Archidamus Lacedaemonios et eorum socios in Atticam ducit ubi rura vastat. Athenienses autem a Pericle moniti ne proelium hoplitarum committerent intra moenia manebant et una cum Corcyraeis incursiones navales in litora Laconiae et Elidis faciebant, simul insulam Cephalleniam subigentes. Item alius classis Atheniensium in Locridem incursiones faciebat. Quin etiam Aeginae  incolas, quos sibi iamdiu inimicos et periculose proximeque sitos existimabant, cum liberis et uxoribus ex insula expulerunt atque colonos e suis in eorum locum collocarunt. Spartani profugos receperunt atque agrum prope fines Laconiae et Argolidis eis dederunt. Eodem tempore Athenienses societatem Sitalcis, Odrysarum regis, et Perdiccae, Macedonum regis, sibi paraverunt ad bellum in Chalcidica Thraciaque gerendum. Autumno Atheniensium exercitus Megaridem invadit et rus vastat.
* Eo anno Dionysiis Euripides *Medeam* docuit. Laureatus est poeta tragicus Euphorion, secundas tulit Sophocles, tertias Euripides.

## Nati 
## Mortui
432 a.C.n.

## Eventa 
* Potidaeenses, instigantibus Corinthiis (metropolitanis suis) et Macedonum rege Perdicca ab Atheniensibus defecerunt. Athenienses urbem obsidere coeperunt et cum Corinthiis aliisque Peloponnesiacis copiis auxilio missis pugnam commiserunt. De qua iniuria questi sunt Corinthii apud Lacedaemonios ceterosque socios Foederis Peloponnesiaci. Quae causa proxima fuit Belli Peloponnesiaci. Nam concilio Spartae habito Foedus Peloponnesiacum bellum Atheniensibus inferre decrevit.

## Nati 
*Dionysius Maior, tyrannus Syracusanus; mortuus est anno 367 a.C.n..

## Mortui
433 a.C.n.

## Eventa 
* Aestate ad Sybota secunda pugna navalis inter Corcyraeos et  Corinthios eorumque socios (prior 435 a.C.n. evenerat) quae secundum Thucydidem maxima fuit omnium priorum inter civitates Graecasː Corinthii triginta navibus quae auxilio Corcyraeis Athenienses miserunt impediti sunt ne Corcyraeos colonos suos subigerent. Quia Corinthii Lacedaemoniorum socii erant, hic eventus inter praetexta belli Peloponnesiaci refertur.

## Nati 
## Mortui
439 a.C.n.

## Eventa 
* Pericles octo menses obsessam Samum capitː moenia urbis diruit, classem adimit, obsides exigit,  magna summa pecuniae multat. Nec Peloponnesii nec Persae tum Samiis auxilio venire ausi sunt.

## Nati 
## Mortui
429 a.C.n.

## Eventa 
*Bellum Peloponnesiacumː hieme 430/429 Potidaeenses fame subacti urbem suam Atheniensibus relinquunt qui colonos illuc miserunt. Aestate ineunte Archidamus II Plataeas obsidere incipit. In Chalcidica quoque pugnatum est ubi Athenienses ad Spartolum offenderunt. Peloponnesiaci, instigantibus Corinthiis et Ambraciotis, Corinthiorum colonis, magnam expeditionem terra marique adversus Acarnanos, Atheniensium socios in ea regione ordinarunt ut hostes a circumnavigatione Peloponnesi prohiberent. Socios habuerunt colonias Corinthiorum (ut Leucades  Anactoriosque) et babaros circa incolentesː Chaones et Molossos et Orestas. At Cnemus dux Lacedaemonius terra progrediens ad Stratum  offendit atque exercitum reduxit. Duobus proeliis navalibus in sinu Corinthiaco pugnatum est, ad Patras et ad Naupactumː primo praeclaram victoriam rettulit dux Atheniensium Phormio, ne una quidem nave amissa, cum classem hostium de expeditione in Acarnaniam, non de proelio cogitantem ex inopinato adortus esset; altera aequo Marte pugnatum est quamquam Phormio cum iisdem viginti navibus adversus classem septuaginta et septem navium certavitː utrique certe tropaeum in suo litore erexerunt. In fine tamen Peloponnesiaci repulsi sunt nec quidquam efficere potuerunt eorum quae in animo habebant eo minus quo naves ab Atheniensibus auxilio missae paulo post proelium Naupactum advenerunt. Anno exeunte incursiones adhuc fecerunt in Salaminem Peloponnesii et in Macedoniam per unum mensem Sitalces, Thracum rex.

## Nati 
## Mortui 
* Pericles, strategus Atheniensis
428 a.C.n.

## Eventa 
*Bellum Peloponnesiacum : tempore messis rex Archidamus  Atticam tertium invadit ruraque vastat. Athenienses incursiones navales in litora Laconiae et Leucadis faciunt (in insula Leucade tamen multos homines et eorum strategum amiserunt). Lesbii, exceptis Methymniis ab Atheniensibus deficiunt et ad Lacedaemonios transfugiuntː Athenienses Mytilenas obsidere instituunt.  Interea Plataeenses, Athenarum socii in Boeotia,  a Thebanis et Peloponnesis diutius obsidebantur. Nihilominus hieme 428/7 occasione nocturnae tempestatis usi 212 eorum munimenta hostium perrumpunt et Athenas pergunt.
* Hippolytus Euripidis palmam tragoediarum rettulit.
## Nati 
*Archytas, philosophus, mathematicus, astronomus, et peritus politicorum rerumque militarium, mortuus est anno 347 a.C.n.
*Plato, Philosophus Graecus; mortuus est anno 348 a.C.n.

## Mortui 
*Anaxagoras, philosophus Graecus, natus est anno 499 a.C.n.
427 a.C.n.

## Eventa 
* Agis II rex Lacedaemoniorum factus est.
*Bellum Peloponnesiacum : tempore messis Lacedaemonii Cleomene duce Atticam quartum invadunt et rura vastant. Post longam obsidionem Mytilenenses sese Atheniensibus, Plataeenses Lacedaemoniis dedunt. Corcyrae bellum civile saeviit inter populares Atheniensium fautores et optimates a Corinthiis incitatos. Et Lacedaemonii et Athenienses classem auxilio fautoribus suis misere. Athenienses tum superiores fuereː optimatium igitur Corcyraeorum magna caedes fuit. Autumno bello inter Leontinos et Syracusanos exorto  Athenienses viginti naves ad Siciliam miserunt quibus socios Leontinos adiuvarent atque simul frumento in Peloponnesum inde advecto impedimento forent. Illae naves  Rhegii  in ancoris tenebantur (ipsi Rhegini Leontinorum socii erant) unde per hiemem expeditionem in insulas Aeolias fecerunt..

## Nati 
## Mortui 
*Archidamus II rex Lacedaemoniorum
426 a.C.n.

## Eventa 
*Bellum Peloponnesiacum : in Sicilia, Athenienses, quibus praeerat strategus Laches, et eorum socii Mylas et Messanam subegerunt et a Syracusanis desciscentes sibi adiunxerunt. In Graecia Athenienses incursiones navales in Leucadem et Melum insulas necnon in Boeotiam et Locridem fecerunt. At Demosthenes strategus, cum  Aetolos adortus in terras imprudenter progressus esset, cladem accepit atque multos hoplitas et socios amisit. Tum Lacedaemonii Eurylocho duce Naupactum, navale Atheniensium praetorium in sinu Corinthiaco, adoriri constituerunt. Cui oppido, hostibus iam ad portas stantibus, Acarnanes auxilio missi saluti fuerunt. Eodem anno Lacedaemonii novam coloniam Heracleam Trachiniam condiderunt. In Amphilochia hieme 426/5 Ambraciotae, arcessitis Peloponnesiacis et eorum duce Eurylocho, cum Acarnanis et Atheniensibus et Messeniis e Naupacto, quos ducebat strategos Demosthenes, pugnaruntː quo proelio Eurylochus occisus est et Ambraciotae tot viros amiserunt ut Thucydides existimarit hanc cladem pro civitatis magnitudine e toto bello maximam fuisse, quae quidem tam brevi temporis spatio uni civitati accidisset.

## Nati 
## Mortui
425 a.C.n.

thumb|Sphacteria et Pylos.
## Eventa 
*Bellum Peloponnesiacum: vere in Sicilia invitantibus incolis Locrii et Syracusani Messanam occupant. Peloponnesii ducente novo rege Agide II rura Attica vastant. Strategos Atheniensis Demosthenes Pylum in litore Messeniae - locum tum desertum - occupat et munit. Ad hoc hostium intra Peloponnesum positum praesidium oppugnandum Lacedaemonii milites ex Attica et classem sexaginta navium a Corcyra revocant. Iamque Pylum terra marique  obsidebant cum classis hostium properanter adveniens eos in ipso portu navali proelio vicit. Tum in insula Sphacteria quae îllum portum claudebat nec habitari solebat multi hoplitae Spartani a suis et commeatu interclusi sunt. Quamobrem ephori illos viros ob paucitatem Spartanorum civium servare magni facientes indutias petiverunt dum legatos Athenas de pace mitterent. Cleone demagogo hortante Athenienses tam duras condiciones imponebant ut dimissis indutiis rursus bellum gerere maluerint. Cum obsidio  expspectato diuturnior foret, Cleon et Demosthenes copias leviter armatas una cum hoplitis in insulam egredi iusserunt et Lacedaemonios multitudine hostium circumventos ad deditionem coegeruntː e 420 hoplitis 292 vivi capti sunt, inter quos 120 veri cives Spartani e nobilibus gentibus orti erant, quos Athenis posthac custoditos interfecturos sese minabantur Athenienses si in posterum Peloponnesii rursus Atticam invaderent. Qua victoria freti in Corinthiam quoque incursionem navalem fecerunt. Corcyrae bello civili atroci finem imposuit caedes reliquorum optimatium ab Atheniensibus captorum. Qui Anactorium quoque, Corinthiorum coloniam ad ostium sinus Ambracii positam, eadem aestate ceperunt. Interim bellum in Sicilia non remittitur.
* *Acharnenses* Aristophanis Lenaeis, comoedia belli fautores vituperans, palmam rettulerunt.

## Nati 
## Mortui
420 a.C.n.

## Eventa 
*Bellum Peloponnesiacum: Athenienses irati quod Lacedaemonii spretis stipulationibus Niciae Pacis societatem cum Foedere Boetico separatim inierant talem societatem et ipsi cum Elidensibus et Argivis et Mantinensibus suadente Alcibiade fecerunt, qui in Peloponneso a Lacedaemoniis secesserant. Eodem anno Spartani ludis Olympicis ab Elidensibus exclusi sunt, quia multam sibi ob indutias laesas impositam solvere recusabant.

## Nati 
## Mortui
422 a.C.n.

## Eventa 
*Bellum Peloponnesiacum: ad Amphipolim Athenienses cladem a Lacedaemoniis acceperunt. Dux uterque proelio periit et Spartanus Brasidas et strategus Atheniensis Cleon. Reliquum annum rex Spartae Plistoanax et strategus Atheniensis Nicias suam uterque civitatem ad pacem impulerunt.
**Vespae* Aristophanis.

## Nati 
## Mortui 
* Brasidas, dux Lacedaemonius
* Cleon, strategus Atheniensis
423 a.C.n.

## Eventa 
* Mense Ianuario Xerxes II  rex Persarum a Sogdiano fratre necatus est, qui regnum suscepit, sed paucos post menses a Dareio II fratre alio caesus est. Qui tum regnare coepit.
*Bellum Peloponnesiacum: exeunte hieme Brasidas Toronen in Chalcidica expugnat. Ineunte vere (28 Martii = 14 Elaphebolionis ?)) Lacedaemonii et Athenienses indutias annuas pepigerunt ita ut quae quisque tunc haberent retinerent atque de diuturniore pace inter se disceptarent. Lite  in Chalcidica orta quod oppida Scione et Mende  pace iam facta sponte Brasidae sese dederant indutiae ad illam regionem non pertinuerunt. Nam Athenienses Niciam strategum cum classe miserunt quae illas duas urbes reciperet.
* Templum Herae Argi concrematum est.
* *Nubes* Aristophanis.

## Nati 
## Mortui 
* Ianuario Xerxes II rex Persarum
* Sogdianus rex Persarum
424 a.C.n.

## Eventa 
* Xerxes II rex Persarum factus est.
*Bellum Peloponnesiacum: Athenienses Nicia duce insulam Cytheram ad Maleam promunturium occupant unde Laconiae litus vastant. Item Thyream urbem ad fines Laconiae et Argolidis sitam expugnant et Aeginetas ibi habitantes interficiunt. Athenienses a parte incolarum invitati Megara ex improviso expugnare frustra conati a Brasida Lacedaemoniorum duce repulsi sunt. Restitutis exsulibus instituta democratica tum in oligarchiam mutata sunt. In Sicilia pace facta instigantibus Syracusanis civitates Athenienses domum dimittunt. Invitante Macedonum rege Perdicca Brasidas exercitum Peloponnesiorum in Chalcidicam duxit quo duabus Andriorum coloniis, Stagiris et Acantho, persuasit ut ab Atheniensibus deficerent atque mox media hieme etiam Amphipolitanis, Atheniensium coloniae. Ineunte hieme ad fines utriusque populi Athenienses a Boeotiis hoplitarum proelio ad Delion victi sunt.
* *Equites* Aristophanis Lenaeis palmam referunt.

## Nati 
## Mortui 
* Artaxerxes I rex Persarum
* Sitalces, Odrysarum rex.
419 a.C.n.

## Eventa 
*Bellum Peloponnesiacum: Argivi adiuvantibus Atheniensibus et Alcibiade Epidaurios, Lacedaemoniorum socios, adorti fines eorum vastant. Ineunte hieme Spartani praesidium in urbem introducunt tuendi causa.

## Nati 
## Mortui
418 a.C.n.

## Eventa 
*Bellum Peloponnesiacum: pugna apud Mantineam inter Lacedaemonios et socios Arcades a rege Agide ductos ex una parte, Mantinenses, Argivos, Athenienses ex altera commissa, vicerunt Lacedaemonii et ineunte hieme optimates Argi rerum potiti Atheniensibus societatem renuntiaverunt et  foedus amicitiae cum Lacedaemoniis icerunt.

## Nati 
## Mortui 
* Laches, strategus Atheniensis
417 a.C.n.

## Eventa 
*Bellum Peloponnesiacum: ineunte anno Lacedaemonii instituta oligarchica Sicyonensibus et Argivis imponunt quae eis magis quam democratia placebant. Mox tamen populares Argivi ab Alcibiade et Atheniensibus adiuti adversarios vincunt et democratiam simul cum societate Atheniensium restituunt. Anno exeunte Lacedaemonii exercitum in Argivorum fines duxerunt et longos muros quos ad mare suadente Alcibiade aedificabant deiecerunt.
* Romae quattuor milites tribuni creati sunt, id sunt:
**P. Lucretius Tricipitinus  
** Agrippa Menenius Lanatus  
** C. Servilius Axilla (od. Structus)  
** Sp. Rutilius (od. Veturius) Crassus

## Nati 
## Mortui
416 a.C.n.

## Eventa 
*Bellum Peloponnesiacum: Athenienses magno exercitu insulam Melum, Lacedaemoniorum coloniam,  oppugnarunt quia omnes insulas in mari Aegeo sibi subiectas volebant. Post longam obsidionem Melenses sese in fidem victorum dederunt qui omnes viros interfecerunt, mulieres et pueros in servitutem redegerunt vendideruntque.

## Nati 
## Mortui
415 a.C.n.

## Eventa 
*Bellum Peloponnesiacum: Petentibus Segestanis et hortante Alcibiade Athenienses classem in Siciliam mittunt quae sociis adversus Syracusanos auxilio foret. Tres duces exercitui praeposueruntː Nician, Alcibiadem, Lamachum. Iam autem Catanae in Sicilia consederant cum Alcibiades, impietatis ab inimicis accusatus quod mysteria profanasset, Athenas revocatur ad iudicium. Qui tamen in itinere effugit et ad Peloponnesios transiit. Hieme ineunte Athenienses ex improviso castra in finibus Syracusanorum ad Olympieon posuerunt et hostes inde pedestri proelio vicerunt nec tamen persequi potuerunt quia equitatu egebant quo pollebant Syracusani. Itaque Naxum et Catanam ad hiemandum redierunt.
* *Troades* Euripidis. Hoc anno non Euripides sed Xenocles tragoediarum certamen vicit.

## Nati 
## Mortui
446 a.C.n.

## Eventa 
*Hieme 446/5 indutiae triginta annorum inter Athenienses et Lacedaemonios pactae sunt quae primo bello inter illas civitates finem imposuerunt. Athenienses quae in Peloponneso occuparant Foederis Peloponnesiaci sociis reddunt.
* Rex Spartae Plistoanax ob pecuniam a stratego Atheniense Pericle acceptam regno movetur. In Arcadiam fugit. Pausanias in eius locum rex fit.

## Nati 
## Mortui
421 a.C.n.

## Eventa 
*Bellum Peloponnesiacum: Pax Niciae quinquaginta annorum inter Lacedaemonios et Athenienses ineunte mense Aprili iurata. Utraque civitas quae decem annorum bello armis ceperat alteri reddere debebat. Nec Corinthii nec Boeotii nec Elidenses nec Megarenses nec omnes Arcades, etsi bello Lacedaemoniorum socii interfuerant, huic paci subscripserunt. Ita quae foederi inerant aegre effici poterant atque statim suspiciones utrimque oriebantur.
* *Pax* Aristophanis Dionysiis secundas rettulit.

## Nati 
## Mortui
410 a.C.n.

Manius Aemilius Mam.f. Mamercinus et C. Valerius L.f. Potitus Volusus Romae coss.
## Eventa 
*Bellum Peloponnesiacum: Ad Cyzicum Athenienses Alcibiade duce praclaram victoriam navalem rettulerunt, in quo proelio navarchus Lacedaemonius Mindarus periit. At satrapa Phrygiae Pharnabazus Peloponnesiis pecuniam dedit et materiam praestitit ad novam classem conficiendam.

## Nati 
## Mortui
411 a.C.n.

## Eventa 
*Bellum Peloponnesiacum: magna Peloponnesiorum classis in insulam ex improviso adpulsa Rhodiis persuasit ut ab Atheniensibus deficerent. Lacedaemoniis suspectus Alcibiades ad satrapam Tissaphernem confugit cui suadebat ne potentiam Lacedaemoniorum nimis augeri sineret sed potius bellum inter civitates Graecas traheret a se ipsis detrimenta capturas. Simul enim reditum in patriam parabat atque nuntios ad duces classis in insulam Samum mittebat de democratia Athenis abolenda atque oligarchia instituenda. Coniurati rerum potiti consilium quadringentorum hominum instituerunt qui de omnibus rebus decernerentː simul numerus civium quibus de rebus publicis, cum quidem a quadringentis consulebantur, sententiam ferre licebat ad quinque milia redactus est et adversarios ad silentium terrore cogebant. Et in civitatibus Atheniensibus subiectis similia instituta imponebant nec tamen defectiones cessabant ut Abydi in Hellesponto et insulae Thasi. Oligarchae indutias a rege Agide petebant sed iam apud classem in insula Samo seditio democratica conflabatur. Milites enim sibi novos strategos elegerunt et Alcibiadem revocarunt quem statim strategum fecerunt. Mox et Athenis dissensionibus inter oligarchas coortis necnon seditione hoplitarum imperium quadringentis abrogarunt e quibus nonnulli ad hostes confugere et patriam prodere non dubitaverunt. Phrynichos vero occisus est, de Antiphonte et Archeptolemo supplicium sumptum est.   Interim et Byzantii ab Athenis defecerant et Lacedaemonii victa Piraeensi classi civilibus seditionibus turbata totam Euboeam ab ipsis incolis arcessiti occupaverunt praeter unam Oreum quae a colonis Atticis incolebatur. Samensis classis ad praesens Athenis saluti fuit quae Thrasybulo Thrasylloque ducibus Lacedaemonios in Hellesponto vicit.
* Hoc anno Aristophanes *Lysistratam* et *Thesmophoriazusas* docuit.

## Nati 
## Mortui 
* Protagoras, philosophus sophista Graecus; natus est anno 490.
* Antiphon, orator
*Phrynichus, strategus Atheniensis, unus e quadringentis
412 a.C.n.

Q. Fabius Ambustus Vibulanus, C. Furius Pacilus coss.
## Eventa 
*Bellum Peloponnesiacum: Post cladem in Sicilia acceptam  instigantibus Lacedaemoniis et Alcibiade Chios, Erythrae, Clazomenae, Lesbos, Miletus, Teos ab Athenis deficiunt. Simul rex Persarum per satrapam Lydiae Tissaphernem foedus cum Lacedaemoniis et eorum sociis  ad bellum adversus Athenienses gerendum icit, ita ut Graecae Ioniae urbes tributum quod Foederi Delio pendebant Persis in posterum penderent. Mox tamen Athenienses pulsis Peloponnesiis Lesbum et Clazomenas vi recipiunt, Miletum et Chium obsidunt.

## Nati 
## Mortui
413 a.C.n.

## Eventa 
thumb|Syracusarum antiquarum figura.
*Bellum Peloponnesiacum: Agide rege duce Peloponnesii Atticam invadunt et castellum Deceliae muniunt unde per totum annum Athenienses agris prohibebunt. Syracusis Gylippus castellis in Plemmyrio potitur ubi Athenienses impedimenta et frumentum ponere solebant. Plemmyrium captum non tantum magno detrimento eis fuit sed etiam securitatem in portu adeundo ademerat. Paulo antequam Demosthenes adveniret Syracusani proelium navale in portu maiore commiserunt et Athenienses vicerunt quia proras truncatas et firmatas levioribus proris hostium incutiebant nec illi, ut in angusto, conflictum vitare poterant. Adventus novi exercitus et integrae classis res Atheniensium restituit quidem sed Demosthenes et Eurymedon, cum statim Epipolis nocturna incursione potiri voluissent, cladem acceperunt et multos homines amiserunt. Tum Gylippus et Syracusani rursus proelium navale in portu committunt et iterum Athenienses vicerunt quamvis plures naves habentes. Post hanc victoriam portus introitum claudunt et classem hostium captivam obsidunt. Supremo conatu Athenienses viam sibi per adversarios usque ad mare aperire nituntur sed repulsi omnes naves amittunt. Pedibus per Siciliam ad terram amiciorem iter facere coeperunt. Tardius profecti suntː Syracusani iam omnes vias pontesque custodiebant. Exercitus Atheniensis deletus, homines in servitutem redacti aut in Latomiis custoditi, duces iugulati.
* Tragoediam *Electram* hoc anno docuisse creditur Euripides.

## Nati 
## Mortui 
*  Eurymedon, Demosthenes, Nicias qui expeditioni Atheniensi in Siciliam praeerant.
* Perdiccas II, rex Macedonum
414 a.C.n.

## Eventa 
*Bellum Peloponnesiacum: Syracusani legatos Corinthum et Spartam mittunt auxilium petitum. Qui ducem Lacedaemonium Gylippum cum militibus Corinthiis in Siciliam mittere constituunt, instigante quam maxime Alcibiade priori patriae acriter infenso. Interim Athenienses pluribus modicis proeliis Syracusanos superant et urbem circumvallant. Alter autem e strategis Lamachos pugnando occisus est; solus igitur toti exercitui imperat Nicias. Gylippus in partem occidentalem Siciliae primum adpulit unde sibi Himerenses, Gelenses, Selinuntios et nonnullos Siculos adiunxit. Deinde Syracusas iter fecit ubi Athenienses impedivit ne circumvallationem a mari ad mare peragerent. Simul Corinthiae naves in portum intrabant. Ob imparem equitatum et quia praeter Naxios et Catinenses societatibus in Sicilia carebat iam in angustiis versabatur Nicias et oppugnabatur potius quam oppugnabat. Athenas igitur misit qui auxilium peterent et aeger sibi successorem poposcit. Contione habita Athenienses Eurymedontem cum viginti et ducentis talentis argenti et decem navibus statim miserunt et novos milites vere proximo cum Demosthene venturos polliciti sunt.
* Aristophanes *Aves* docuit.

## Nati 
## Mortui 
*Marcus Postumius Albinus Regillensis, tribunus militum consulari potestate.
* Lamachos, strategus Atheniensis
408 a.C.n.

## Eventa 
*Bellum Peloponnesiacum: Alcibiades Athenas triumphans redit ubi strategus statim eligitur. Pompam sacerdotum Eleusinem procedentium exercitu tueturː ita primum ab anno 413 a.C.n. postquam rex Agis II Deceliam munivit, mysteria duarum dearum rite et aperte celebrari potuerunt. Lysander classi Lacedaemoniorum in Asia praeficitur; simul Darius II Cyrum satrapam Lydiae et Phrygiae et Cappadociae in locum Tissaphernis facit, societatem cum Peloponnesiis firmans. 
* Pausanias rex Lacedaemoniorum factus est.
* *Orestes* Euripidis Dionysiis agitur.

## Nati 
* Dio Syracusanus

## Mortui 
* Pleistoanax rex Lacedaemoniorum
406 a.C.n.

## Eventa 
*Aestate,  Proelium navale apud insulas Arginusas quo Athenienses Lacedaemonios vicerunt atque ducem eorum Callicratidan occiderunt.
*Mense octobri: strategi victores Athenis damnati sunt quod naufragis non succurrerint : sex eorum morte adficiuntur, duo fugerunt, Conon non accusatus est. Ultimus proelio perierat.

## Nati 
## Mortui 
*Callicratidas, navarchus Lacedaemoniorum.
*Euripides, poeta tragicus Atheniensis
539 a.C.n.

## Eventa 
* 25 Septembris – 28 Septembris?: Proelium Opis: exercitus Imperii Achemaenidarum Persici, Cyro Magno duce, exercitum Imperii Neo-Babylonii vicit.

## Nati 
## Mortui
409 a.C.n.

## Eventa 
* Hannibale duce Carthaginienses magnum exercitum in Siciliam duxerunt atque urbes Graecas Selinuntem Himeramque ceperunt et diripuerunt.
*Bellum Peloponnesiacum: strategi Athenienses Alcibiade duce Selymbriam et Byzantium capiuntː ita transitu inter Pontum Euxinum et Mare Nostrum rursus potiuntur.
* *Philoctetes* Sophocleus.

## Nati 
## Mortui
525 a.C.n.

## Eventa 
* Persae Aegyptios Pelusiaco proelio vicerunt et regem Psammetichum III deposuerunt. Cambyses rex Persarum Aegyptum in provinciam redegit.

## Nati 
## Mortui 
*  Psammetichus III
521 a.C.n.

## Eventa 
* Multae provinciae imperii Achaemenidarum a novo rege Dario secessionem fecerunt qui rebelles in Babylonia, Elam, Media, Armenia, Parthia, Arachosia, Margiana multis proeliis vicit. Exeunte anno Persae imperium suum stabiliverant.

## Nati 
## Mortui
522 a.C.n.

## Eventa 
*29 septembrisː septem coniurati Persae regem Bardya occidunt quem non Bardya iamdiu mortuum sed magum Gaumata esse dicunt. Inter illos coniuratos Darius ad regnandum designatus est.

## Nati 
## Mortui 
* Mense Iulio ː Cambyses II, rex Persarum
* Polycrates Samius, tyrannus
* 29 septembrisː Bardya alias Smerdis, rex Persarum, sive usurpator sive verus Cambysis frater
509 a.C.n.

## Eventa 
* Rex Tarquinius Bruto duce pulsus est, imperium ad duos consules annuos transiit qui Rempublicam administrarent una cum senatu. Eo anno L. Iunius M.f. Brutus et L. Tarquinius Collatinus consules fuere, deinde P. Valerius Volusi f. Publicola, Sp. Lucretius Tricipitinus, Marcus Horatius M.f. Pulvillus.
* A consule Horatio templum Iovis, Iunonis Minervaeque in Capitolio dicatum est.

## Nati 
## Mortui
503 a.C.n.

## Eventa 
Menenius Agrippa C.f. Lanatus, P. Postumius Q.f. Tubertus II consules

## Nati 
## Mortui 
*Publius Valerius Volusi f. Poplicola
502 a.C.n.

## Eventa 
Opiter Verginius Opit. f. Tricostus, Spurius Cassius Vecellinus (aut Viscellinus)consules

## Nati 
## Mortui
585 a.C.n.

## Eventa 
* 28 Maii - defectio solis Tum Medorum et Lydiorum  pugna dirempta est. Hostes postea de pace egerunt.

## Nati 
## Mortui
Ignatius Moussa Daoud

**Ignatius Moussa I Daoud**, (Arabice **إغناطيوس موسى الاول داود**, natus *Basilius* in Meskané, Syria die 18 Septembris 1930, mortuus Romae die 7 Aprilis 2012) fuit Cardinalis Sanctae Romanae Ecclesiae et Patriarcha emeritus Antiochiae Ecclesiae Catholicae Syrorum.
Mense Aprili 2005 Daoud conclavi adfuit, qui Iosephum Ratzinger papam fecit
Usque ad diem 9 Iunii 2007 Cardinalis Daoud etiam praefectus Congregationis pro Ecclesiis Orientalibus fuerat.

## Nexus externi 
* 
* Biographia officialis Sanctae Sedis 
* Sanctae Romane Ecclesiae cardinales - dictionarium biographicum 

## Notae 
Categoria:Cardinales
Categoria:Episcopi Ecclesiae Catholicae
Categoria:Patriarchae Antiocheni
731 a.C.n.

## Eventa 
Aramaeus Ucin-Zer in Babylone potestatem capit. Assyriani frustra conantur convincere incolas ut seditionem faciant in eum. 

 
A « http://fr.wikipedia.org/wiki/-731 »

## Nati 
## Mortui
729 a.C.n.

## Eventa 
* Catina (Graece *Kατάvη*, hodie Italiane *Catania*) a colonis Graecis a Tucle ductis condita est.

## Nati 
## Mortui
671 a.C.n.

## Eventa 
Assyriorum rex Esarhaddon, victo pharaone Taharqa, Memphim occupavit atque inferiori Aegyptiae novos duces praeposuit Assyriae oboedientes antequam domum reverteretur.

## Nati 
## Mortui
665 a.C.n.

## Eventa 
* Romani Tullo Hostilio rege urbem Fidenas vicerunt, quamquam socius eorum Mettius Fufetius, dux Albae Longae eos prodiderat. Qui autem iussu Tulli Hostili crudeliter supplicio affectus est.

## Nati 
## Mortui
660 a.C.n.

## Eventa 
* 11 Februarii - dies a posteris traditus (sed sine testimoniis scriptis) cum imperator Jimmu domum imperatoris Iaponensis condidit.

## Nati 
## Mortui
612 a.C.n.

## Eventa 
*Medii, Babylonii, Scythi inter se sociati urbem Ninivam obsident, capiunt, delent. Ultimum Assyriorum regem occidunt. Hegemonia in illa regione ad Babylonios translata est.

## Nati 
## Mortui
Caravagium

**Caravagium**  (Italiane *Caravaggio*), etiam **Caravacium** et **Carraca** appellatum, est urbs Italica et municipium circiter 16&thinsp;150 incolarum, in provincia Bergomati regionis Langobardiae situm. Urbani Carracenses et Caravagini appellantur. 

## Geographia 
thumb|Ecclesia paroecialis Sancti Firmi et Rustici
* Glarea Abduae 

## Clari cives 
* Ioannes Franciscus Straparola, scriptor
* Michael Angelus Merisi vel Caravagius, pictor

## Ecclesia Catholica Romana 
* Dioecesis Cremonensis

## Notae 
* Bergomum

## Nexus externi 
thumb|Municipia Glareae Abduae

* Situs interretialis communis proprius.

Categoria:Ager Bergomas Imus
Categoria:Glarea Abduae
Categoria:Municipia in provincia Bergomi
Categoria:Urbes Italiae in Langobardia
Ioannes Tetzel

thumb|Ioannes Tetzel

**Ioannes Tetzel** (natus 1465 Pirnae - obiit die 11 Augusti 1519 Lipsiae) fuit monachus dominicanus et sacer orator, qui indulgentias vendebat. 

Martinus Lutherus putavit eum imaginem corruptionis Ecclesiae Catholicae, nam praeclara est sententia istius: *Cum nummus in capsa titinnat, volat anima in Paradisum*.

## Nexus externus 
Categoria:Incolae Germaniae
Categoria:Ecclesia Catholica
Categoria:Nati 1465
Categoria:Mortui 1519
Georgius Christophorus Lichtenberg

[thumb|[Oculus:  exemplarium quod fecit Lichtenberg]]
**Georgius Christophorus Lichtenberg** (1742 -- 1799) vel rarius **Georgius Christopherus Lichtenberg** mathematicus, physicus, poeta - natus est 1742 in oppido Germanico *Ober-Ramstadt*. 

Usque ad annum decimum vitae a parentibus educatus est. Ab anno 1752 discipulus scholae Latinae (*Lateinschule*) vulgo *Darmstädter Pädagog*, hodie *Altes Pädagog* nominatae erat. 

Gottingae mathematicae physicaeque, astronomae ac historiae naturalis studuit. Ibi anno 1770 ad universitatem professor physicae experimentalis evocatus est. Obiit anno 1799 Gottingae.

Dicitur anglophilum factum esse postquam Londinium visitavit. Libellos scripsit qui post mortem editi sunt et quos Anglice *waste books* et Germanice *Sudelbücher* appellavit. 

## Scripta 
* Sigrides Albert: De Georgio Christophoro Lichtenberg, physico et viro litterario saeculi duodevicesimi. In , Tomus 42, 2006, Fasc. 164.

## Nexus externi 
* Bibliotheca Augustana Bibliotheca Augustana - Scripta Latina
* Societas Lichtenberg (Germanice cum bibliographia)

## Alia coepta Vici 
Categoria:Nati 1742
Categoria:Mortui 1799
Categoria:Auctores Theodisci
Categoria:Auctores Latini recentiores

Categoria:Physici Germaniae
Categoria:Scriptores Germaniae
Categoria:Mathematici Germaniae
Categoria:Professores Universitatis Goettingensis
Categoria:Poetae Germaniae
Saeculum 8 a.C.n.

**Saeculum 8 a.C.n.** saeculum est quod annos 800 a.C.n.–701 a.C.n. comprehendit.

## Eventa 
* 798/797 a.C.n: Thespieus archon atheniensis mortuus est; filius eius, Agamestor, regnum cepit.
* 778 a.C.n: Agamestor archon atheniensis mortuus est; filius eius, Aeschylos, regnum cepit.
* 755 a.C.n: Aeschlyos archon atheniensis mortuus est; filius eius, Alcmaeon, regnum cepit.
* 753 a.C.n: Alcmaeon archon atheniensis mortuus est; officialis archontis hereditarius diu non est, et successor, Charops, primus archon decennis allegatus est.
* 771/770 a.C.n: Zhou occidentalis regnum sinarum cessatum est, Zhou orientalis creatum est.
* 743 a.C.n: Urbs Romae condita est.
* 734 a.C.n: Syracusae colonia Corinthiae condita est.
* 716 a.C.n: Romulus mortuus est.
* 715 a.C.n: Numa Pompilius regnum Romanum cepit.
* 706 a.C.n: Tarentum colonia Spartae condita est.

## Reges 
### Pharaones Aegypti 
### Reges Sinarum 
* Jing (rex Zhou occidentalis) (827-782)
* Gongsheng (rex Zhou occidentalis) (781-771)
* Yijiu (rex Zhou orientalis) (770-720)
* Lin (rex Zhou orientalis) (719-697)

## Anni 
saeculum 9 a.C.n. - saeculum 8 a.C.n. - saeculum 7 a.C.n.

## Notae 
Categoria:Saeculum 8 a.C.n.